62019CJ0868_INF
Euroopa Kohtu (seitsmes koda) 15. aprilli 2021. aasta otsus –Finanzamt für Körperschaften Berlin
(kohtuasi C‑868/19)
Eelotsusetaotlus – Käibemaks – Direktiiv 2006/112/EÜ – Artikkel 9 – Maksukohustuslased – Artikkel 11 – Liikmesriikide õigus käsitada ühe maksukohustuslasena üksteisest juriidilises mõttes sõltumatuid isikuid, kelle vahel on tihedad rahalised, majanduslikud ja organisatoorsed sidemed („käibemaksugrupp“) – Mõiste „tihe rahaline seotus“ – Liikmesriigi õigusnorm, mille kohaselt ei saa käibemaksugruppi kuuluda isikuühingud, mille osanikud ei ole lisaks ühendavale ettevõtjale ainult isikud, kes on rahaliselt seotud ühendava ettevõtja ettevõttega – Õiguskindlus – Maksudest kõrvalehoidumise ja maksustamise vältimise ärahoidmise meetmed – Proportsionaalsus – Käibemaksu neutraalsus
1.
Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Direktiivi 2006/112 artikli 11 esimene lõik – Vahetu õigusmõju – Puudumine
(Nõukogu direktiiv 2006/112, artikli 11 esimene lõik)
(vt punkt 43)
2.
Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Liikmesriikide valikuvõimalus käsitada otseselt seotud isikuid ühe maksukohustuslasena – Riigisisesed õigusnormid, mille kohaselt võib isikuühing moodustada ühendava ettevõtja ettevõttega ühe maksukohustuslasena käsitatava isikute grupi vaid siis, kui selle ühingu osanikud on nimetatud ettevõttega rahaliselt seotud – Lubamatus õiguskindluse, proportsionaalsuse ja maksustamise neutraalsuse põhimõtte seisukohast
(Nõukogu direktiiv 2006/112, artikkel 11)
(vt punktid 45–55, 57, 58, 61, 63–65 ja 68 ning resolutsioon)
Resolutsioon
Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 11 tuleb koosmõjus õiguskindluse, proportsionaalsuse ja maksustamise neutraalsuse põhimõttega tõlgendada nii, et sellega on vastuolus liikmesriigi õigusnormid, mille kohaselt saab isikuühing moodustada ühendava ettevõtja ettevõttega ühe maksukohustuslasena käsitatava käibemaksugrupi vaid siis, kui isikuühingu osanikud on lisaks ühendavale ettevõtjale üksnes selle ettevõttega rahaliselt seotud isikud.